armvectores/hy_wikipedia_2023 huggingface dataset:
Կաներգա (գյուղ, Արդատովսկի շրջան)

Կաներգա (ռուս.՝ Канерга), գյուղ Ռուսաստանի Նիժնի Նովգորոդի մարզի Արդատովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոլունի

Տոլունի (ռուս.՝ Толуны), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրազբաևո (գյուղ, Խայբուլինսկի շրջան)

Անվան այլ կիրառումների համար տե՛ս՝ ՈւրազբաևոՈւրազբաևո (ռուս.՝ Уразбаево, բաշկիրերեն՝ Ураҙбай), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում, Ակյուլովսկի գյուղական խորհրդի կազմում։


== Պատմություն ==
Գյուղի նախկին անվանումը Ուրուզբաևո է։ Անունը ծագել է Ուրուզբայ անձնական անունից։


== Բնակչություն ==
Բնակչությունը 2002 թվականին գրանցված տվյալներով կազմել է 233 մարդ, 2010 թվականին՝ 147 մարդ։


== Ազգային կազմ ==
2002 թվականի մարդահամարի համաձայն գերակշռող ազգությունը բաշկիրներն են (100%)։


== Աշխարհագրական դիրք ==
Հեռավորությունը մինչև՝

Շրջանի կենտրոն (Աքյար)՝ 70 կմ
Գյուղական խորհրդի կենտրոն (Գալիախմետովո)՝ 9 կմ
Մոտակա երկաթուղային կայարան (Սարա)՝ 126 կմ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեելա

Սեելա (էստ․՝ Sääla), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դիաֆիլմ

Դիաֆիլմ (հուն․՝ διά- նախդիր, այստեղ՝ փոխանցում սկզբից մինչև վերջ, և ֆիլմ) , թեմատիկ ընդհանրություն ունեցող կամ (հազվադեպ) տարբեր պոզիտիվ պատկերներից կազմված (տես Դիապոզիտիվ) կարճամետրաժ ֆիլմ։ Նկարահանվում է սև և սպիտակ կամ գունավոր կինոժապավենի վրա։ Դիաֆիլմի տարատեսակն է միկրոֆիլմը։ Դիաֆիլմ դիտում են ֆիլմոսկոպով (անհատական օգտագործման համար) կամ դիապրոյեկտորի միջոցով՝ պատկերը էկրանի վրա ցուցադրելով։
(1787) Շինի

(1787) Շինի (անգլ.՝ Chiny), աստերոիդ աստերոիդների հիմնական գոտում։ Հայտնաբերվել է 1950 թվականի սեպտեմբերի 19-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,00016 ա. մ., առավելագույնը մոտենում է 2,8403 ա. մ. հեռավորության վրա և հեռանում 3,16 ա. մ.։ Արեգակի շուրջ մեկ ամբողջական պտույտ է կատարում 1898,08 երկրային օրվա ընթացքում, իր ուղեծրով շարժվելով միջինում 0,189665 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1787) Շինի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էդուարդ Սմիլգիս

Էդուարդ Յանովիչ Սմիլգիս (նոյեմբերի 23, 1886(1886-11-23), Ռիգա, Լիֆլանդիայի նահանգ, Ռուսական կայսրություն - ապրիլի 19, 1966(1966-04-19), Ռիգա, Լատվիական ԽՍՀ, ԽՍՀՄ), լատվիացի ռեժիսոր, դերասան, ԽՍՀՄ ժողովրդական արտիստ (1948)։
1911 թվականից Ռիգայի Նոր, 1915 —1919 թվականներին Պետրոգրադյան լատվիական թատրոնների դերասան։ 1920 թվականին Ռայնիսի անվան Գեղարվեստական թատրոնի (Ռիգա) ստեղծման նախաձեռնողներից (մինչև 1964 թվականը՝ գեղարվեստական ղեկավար)։ Սմիլգիսի ռեժիսորական արվեստը որոշիչ է եղել Գեղարվեստական թատրոնի ոճի և ստեղծագործական մեթոդի համար։ Նրա բեմադրությունների մեծ մասին հատուկ են մոնումենտալությունը, հերոսառոմանտիկական ուղղվածությունը, վառ թատերայնությունը։ Լավագույններից են՝ Ռայնիսի «կրակ և գիշեր» (1947, ԽԱՀՄ պետական մրցանակ, 1947), Գյոթեի «Ֆաուստ» (1940), Գորկու «Եգոր Բուլչովը և ուրիշները» (1946), Շիլլերի «Մարի Ստյուարտ» (1956), Շեքսպիրի «Համլետ» (1959), Վիշնևսկու «Լավատեսական ողբերգություն» (1964)։ Դերերից են՝ Պեր Գյունտ (Իբսենի «Պեր Գյունտ»), Համլետ, Կեսար, Պետրուչչո (Շեքսպիրի «Համլետ», «Հուլիոս Կեսար», «Անսանձ կնոջ սանձահարումը»), Տոտս (Ռայնիսի «Նվագել եմ ես, պարել»)։ Պարգևատրվել է Լենինի և 3 այլ շքանշաններով։
Պրիրեչնի (այլ կիրառումներ)

Պրիրեչնի, կարող է վերաբերել՝

Պրիրեչնի - ավան Ռուսաստանի Ռոստովի մարզի Սալսկի շրջանում
Պրիրեչնի - գյուղ Ռուսաստանի Մուրմանսկի մարզի Պեչենեգսկի շրջանի կազմում
Սովիչիլե

Սովիչիլե (իտալերեն՝ Sovicille), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 8800 մարդ (2008 թվականի տվյալներով)։ Խտությունը՝ 58 մարդ/կմ²։ Տարածքը՝ 143 կմ²։ Էլեկտրոնային փոստ՝ 53018։ Հեռախոսային կոդ՝ 0577։
Կոմունայի հովանավորն է Սուրբ Լոուրենսը։ Տոնը նշվում է օգոստոսի 10-ին։


== Ժողովրդագրություն ==
Բնակչության աճը․


== Կոմունայի վարչակազմ ==
Հեռախոս՝ 0577 582111
Էլեկտրոնային փոստ՝ info@comune.sovicille.si.it
Պաշտոնական կայք՝ http://www.comune.sovicille.siena.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ինդուլգենցիա

Ինդուլգենցիա (լատ. indulgere - ողորմածություն ցուցաբերել), «մեղքերի թողությունը» և թողության վկայականները կաթոլիկ եկեղեցում։ Հաստատվել է 11-րդ դարում։ Ինդուլգենցիայի տեսական աղբյուրը «ավելցուկ արյան» մասին Թովմա Աքվինացու ուսմունքն է, ըստ որի Հիսուս Քրիստոսի մի կաթիլ արյունը՝ «մարմնացած թղթերում»՝ ինդուլգենցիայում, բավական է ողջ մարդկությանը մեղքերից մաքրելու համար։ 12-13-րդ դարերում սկսվել է ինդուլգենցիայի առատ վաճառքը՝ վերածվելով հոգևորականության և եկեղեցու հարստացման աղբյուրի։ Չնայած ինդուլգենցիայի վերացումը դեռևս Ռեֆորմացիայի գաղափարախոսների հիմնական պահանջներից էր, սակայն գործածումը իսպառ չի վերացել։ Մեղքերի թողության թղթերի վաճառքը հանձնարարվել է Դոմինիկյան միաբանության վանականներին, որոնց դեմ էլ հանդես եկավ Լյութերը։
Երկնագույն բանան

«Երկնագույն բանան» («կապույտ բանան»; ֆր.՝ Banane bleue), եզր է, որը առաջարկել է 1989 թվականին ֆրանսիացի գիտնական Ռոժե Բրյունեն Եվրոպայի առավել զարգացած տնտեսական շրջանները բնորոշելու համար։
Բրյունեն, որոշելով Եվրոպան բաժանել ակտիվ և պասիվ շրջանների, տնտեսապես զարգացած շրջանը անվանեց
«Boom Banana» («զարգացող, ծաղկող բանան»), բայց արտասանության սխալի արդյունքում բանանը դարձավ երկնագույն։ Երկնագույն (կապույտ) գույնը անվան մեջ նաև հիշեցնում է միացյալ Եվրոպայի դրոշի գույնը։


== Ծանոթագրություններ ==
Պետրովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Պետրովկա գյուղում բնակվում էր 21 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդան Բոստանջյան

Վիքիպեդիայում կան հոդվածներ  Բոստանջյան ազգանունով այլ մարդկանց մասին:Վարդան Բաբկենի Բոստանջյան (սեպտեմբերի 9, 1949(1949-09-09), Երևան, Հայկական ԽՍՀ, ԽՍՀՄ), հայ պրոռուսական տնտեսագետ, քաղաքական գործիչ, ՀՀ Ազգային ժողովի 4-րդ, 5-րդ և 6-րդ գումարման պատգամավոր, տնտեսագիտական գիտությունների դոկտոր, պրոֆեսոր։ 2017-2018 թվականներին՝ ՀՀ ԱԺ Գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ։


== Կրթություն ==
Վարդան Բոստանջյանը 1956-1966 թվականներին սովորել է Մ. Աբեղյանի անվան մաթեմատիկական թեքումով դպրոցում։ 1971 թվականին ավարտել է Հայաստանի ազգային պոլիտեխնիկական համալսարանի տեխնիկական կիբեռնետիկայի ֆակուլտետը։ 1977 թվականին՝ ԽՍՀՄ Գիտությունների Ակադեմիայի սիբիրյան բաժանմունքի տնտեսագիտության ինստիտուտի ասպիրանտուրան՝ ստանալով ինժեներ-էլեկտրիկի որակավորում։


== Աշխատանք և գիտամանկավարժական գործունեություն ==
1971-1974 թվականներին որպես ինժեներ աշխատել է Երևանի մաթեմատիկական մեքենաների գիտահետազոտական ինստիտուտում։ 1977-1993 թվականներին որպես ավագ գիտաշխատող, սեկտորի վարիչ, բաժնի վարիչ, գիտական աշխատանքների գծով փոխտնօրեն աշխատել է Հայաստանի պետպլանի տնտեսագիտական և պլանավորման գիտահետազոտական ինստիտուտում։
1993-1999 թվականներին եղել է ՀՀ Գերագույն խորհրդի աշխատակազմի սոցիալ-տնտեսագիտական բաժնի վարիչ։ 2003-2007 թվականներին զբաղեցրել է ԵՊՀ տնտեսագիտության ֆակուլտետի ֆինանսահաշվային ամբիոնի վարիչի պաշտոնը։ 2004-2016 թվականներին եղել է Հայ-ռուսական (սլավոնական) համալսարանի Պետական քննական հանձնաժողովի նախագահ։ ՌԴ բնական գիտությունների ակադեմիայի անդամ, ՀՀ ինժեներական ակադեմիայի թղթակից-անդամ է։ Հեղինակ է ավելի քան 130 հրապարակումների։


== Քաղաքական գործունեություն ==
Խորհրդային տարիներին երկու անգամ ընտրվել է Երևանի Խորհրդային շրջանի շրջխորհրդի պատգամավոր։ 1999-2003 թվականներին համամասնական ընտրակարգով «Միասնություն» դաշինքից եղել է Ազգային ժողովի պատգամավոր։
ԲՀԿ անդամ է։
2007 թվականի մայիսի 12-ին համամասնական ընտրակարգով Ազգային ժողովի պատգամավոր է ընտրվել «Բարգավաճ Հայաստան» կուսակցությունից։


== Պարգևներ ==
Երախտագիտության մեդալ, 2017 թ.


== Ընտանիք ==
Ամուսնացած է, ունի երեք որդի։


== Ծանոթագրություններ ==


== Արտաքին հղումներ ==
Վարդան Բոստանջյանի գրքերը և հոդվածները ԵՊՀ կայքում
Աստերոիդների ցանկ (69001-69100)

Աստերոիդների ցանկ (68901-69000)  • Աստերոիդների ցանկ  • Աստերոիդների ցանկ (69101-69200)
 Աստերոիդների ցանկ (68901-69000)  • Աստերոիդների ցանկ  • Աստերոիդների ցանկ (69101-69200)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Ռուսկայա Մոկրայա

Ռուսկայա Մոկրայա (ուկրաիներեն՝ Руська Мокра), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Ռուսկայա Մոկրայա գյուղում բնակվում էր 1 358 մարդ։ Բնակավայրը զբաղեցնում է 24 կմ² տարածք։ Բնակչության խտությունը կազմում էր 5658333 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիկի Ռուբիո

Ռիկարդ (Ռիկի) Ռուբիո ի Վիվես (իսպ.` Ricard "Ricky" Rubio i Vives, հոկտեմբերի 21, 1990(1990-10-21), Էլ Մասնոու, Մարեսմե, Բարսելոնայի պրովինցիա, Կատալոնիա, Իսպանիա), իսպանացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Մինեսոտա Թիմբերվուլվզ» ակումբում։
Մարզական կարիերան սկսել է 2005 թվականին, ընդամենը 14 տարեկանում, պայմանագիր կնքելով Իսպանիայի ACB լիգայի «Հովենտուտ» ակումբի հետ, իսկ 2006 թվականին կատարել է նորամուտը Եվրալիգայում, դառնալով 1990-ականների սերունդի առաջին ներկայացուցիչը տվյալ առաջնությունում։
2009 թվականի հունիսի 25-ին Ռուբիոն NBA-ի դրաֆթով ընտրվել է «Մինեսոտա Թիմբերվուլվզի» կողմից։


== Արտաքին հղումներ ==
Պաշտոնական վեբ-կայք Archived 2012-01-07 at the Wayback Machine. (անգլերեն)/(Իսպաներեն)
NBA.com էջ
Euroleague.net էջ (անգլերեն)
Eurobasket.com էջ (անգլերեն)
Իսպանական ACB լիգայի էջ Archived 2012-03-01 at the Wayback Machine. (Իսպաներեն)
Հարսոմտուս-էմ-հատի քանդակ

Հարսոմտուս-էմ-հատի քանդակ (իսպ.՝ Estatua de Harsomtus-em-hat), քանդակը ստեղծվել է եգիպտական XXVI դինաստիայի Պսամետիխ I-ի արքայի օրոք։ 18-րդ դարում այն եղել է Բարսելոնայում, ավելի ուշ համալրել է Մադրիդի ազգային հնագիտական թանգարանի հավաքածուն 2014 համարի ներքո։


== Նկարագրություն ==
Արձանը նստած է պատվանդանի վրա, ոտքերը միացված են իրար, ձեռքերը ծնկներին են։ Ոտքերի արանքում տեղադրված է սիստրում հարվածային երաժշտական գործիքը, որի վրա պատկերված է հին եգիպտական աստվածուհի Հաթհորը։ 43.5x19.5 քանդակի նյութը լավ հղկված բազալտ է, գտնվել է Մեմֆիս քաղաքում։ 


== Ծանոթագրություններ ==


== Արտաքին հղումներ ==
Sistophorus block statue of Harsomtusemhat, Late Period (basalt)(չաշխատող հղում)
Escultura y Arte en Museo Arqueológico (Madrid-Museos)
Արաքս Մաթևոսյան

Արաքս Սուրենի Մաթևոսյան, կոմպոզիտոր, դաշնակահարուհի, մանկավարժ, ՌԴ արվեստի վաստակավոր գործիչ, Ռոստովի կոնսերվատորիայի պրոֆեսոր։


== Կենսագրություն ==
Արաքս Մաթևոսյանը ծնվել է 1941 թվականի հուլիսի 31-ինԴոնի Ռոստովում։ Հինգ տարեկանում սկսել է սովորել Մ.  Իպպոլիտով-Իվանովի անվան երաժշտական դպրոցի նախապատրաստական դասարանում, որը ղեկավարում էր մանկավարժ Ա. Ֆ. Բերեզնյակը։ Դաշնամուրի ուսուցիչը եղել է Մ. Բեսկինա-Կոմպանեեցը։
Տասնչորս տարեկանում ընդունվել է Ռոստովի արվեստների ուսումնարան և սովորել դաշնամուրի դասարանում։ Արաքս Մաթևոսյանի կոմպոզիցիա սովորել է ՌԽՖՍՀ արվեստի վաստակավոր գործիչ Ալեքսեյ Արտամոնովի մոտ, իսկ դաշնամուրի դասարանում նրա ուսուցիչը եղել է Զ․ Գրինբերգը։
1964 թվականին ավարտել է Մոսկվայի պետական կոնսերվատորիան պրոֆեսոր Վիկտոր Մերժանովի դաշնամուրի դասարանում, ինչպես նաև պրոֆեսոր Արամ Խաչատրյանի կոմպոզիցիայի դասարանում։ Նրա դասախոսներն են եղել Ա. Շնիտկեն պարտիտուրների ընթերցանության բնագավառում, Է․ Դենիսովը՝ վերլուծության դասընթացում, Վ. Ագաֆոնիկովը, ինչպես նաև Յու. Ֆորտունատովը դասավանդել է գործիքավորման արվեստ։
1966 թվականին կոնսերվատորիան ավարտելուց հետո դարձել է ԽՍՀՄ կոմպոզիտորների միության անդամ։
1964-1975 թվականներին դասավանդել է հատուկ դաշնամուր ՌՈՒԻ-ում։ 1975-2017 թվականներին եղել է Ռոստովի Սերգեյ Ռախմանինովի պետական կոնսերվատորիայի դասախոս։
Արաքս Մաթևոսյանը ընդհանուր ստեղծագործական գործունեություն է ծավալել Արամ Խաչատրյանի հետ, որը տևել է մինչև նրա մահը 1978 թվականին։
Գրել է «Կոմսուհի Դ.-ի սերը նամակներում և բանաստեղծություններում» (ռուս.՝ «Любовь графини Д. в письмах и стихах»), «Սիրելի ստախոսը» (ռուս.՝ «Милый лжец»), «Աղջիկը կակաչում» (ռուս.՝ «Девочка в тюльпане») կամերային օպերաները։ Այդ ​ստեղծագործությունները կատարվել են կոմպոզիտորական ֆորումներում Ռուսաստանում, Բուլղարիայում, Լեհաստանում, Գերմանիայում, Իտալիայում, Սլովենիայում, ԱՄՆ-ում։


== Ծանոթագրություններ ==


== Գրականություն ==
Розенфельд Борис Матвеевич Анна Ахматова, Марина Цветаева, Осип Мендельштам и Борис Пастернак в музыке: нотография. — 2003. — 174 с.
Ростовская консерватория: события, лица 2011. Приложение к «Южно-Российскому музыкальному альманаху». — Ростов-на-Дону, 2012. — ISBN 2076-4766
Beechcraft Baron

Beechcraft Baron, ամերիկյան թեթև երկշարժիչային ընդհանուր նշանակության ինքնաթիռների ընտանիքից է։ Ինքնաթիռի այս տեսակը մշակվել է և արտադրվել է Beech Aircraft Corporation ձեռնարկության կողմից 1961 թվականին։ Ինքնաթիռի արտադրությունը շարունակվում է նաև իրական ժամանակում (2011) Hawker Beechcraft Corporation ձեռնարկության կողմից։


== Ինքնաթիռի մշակումը ==
Ինքնաթիռների մոդել Baron–ը մշակվել է իր նախկին մոդել Beechcraft 95 Travel Air–ի հիման վրա։ Ինքնաթիռը նշանակալից ձևով փոխվել է՝ նոր ինքնաթիռի պոչային սեկցիան վերցվել է Beechcraft Debonair մոդելից։ Նոր ինքնաթիռին շնորհվել է Baron անվանումը։ Նախատիպը կատարել է իր առային թռիչքը 1960 թվականի փետրվարի 29–ին։ 1961 թվականից ինքնաթիռը արտադրվում է սերիական։


== Հեռագրիչներ ==


=== Զինվորական հեռագրիչներ ===
 Հայիթի
 Մեքսիկա
 Իսպանիա
 Թուրքիա
 ԱՄՆ


== Թռիչքա-տեխնիկական բնութագրություն (В55) ==
Անձնակազմ․ 1
Երկարությունը 8․53 մ
Թևերի թափը 11․53 մ
Բարձրություն 2․92 մ
Թևի տարածքը 18․50 մ²
Թևի աէրոդինամիկ պրոֆիլը NACA 230 բնութագրվող հաստությամբ 16,5 % արմատում, 10,5 % վերջավորությունում
Քաշը (դատարկ)․ 1,431 կգ
Թռիչքի առավելագույն քաշը 2,313 կգ
Ուժային տեղադրումը․ 2 × Continental IO-470-L
Առավելագույն արագություն 380 կմ/ժ ջրի մակարդակի վրա
Крейсерская արագություն․ 333 կմ/ժ 55 % մոտորի ուժեղության վրա 3600 մ բարձրության վրա։
Իջնելու արագությունը 135.5 կմ/ժ
Երկարություն․ 1,746 կմ 65 % մոտորի ուժեղության վրա 3,200 մ բարձրության վրա
Практический արաստաղ․ 6,000 մ
Բարձրանալու արագությունը․ 8.5 մ/վ


== Տես նաև ==
Beechcraft Bonanza
Beechcraft Travel Air
Bay Super V Bonanza
Beechcraft Twin Bonanza
Cessna 310
EM-11 Orka
Piper Seneca
Let L-200 Morava
List of military aircraft of the United States


== Աղբյուրներ ==
Harding, Stephen. U.S. Army Aircraft Since 1947. Shrewsbury, UK։ Airlife Publishing, 1990. ISBN 1-85310-102-8.
Michell, Simon. Jane’s Civil and Military Aircraft Upgrades 1994-95. Coulsdon, UK։ Jane’s Information Group, 1994. ISBN 0-7106-1208-7.
Jane’s All The World’s Aircraft 1976-77. London։ Jane’s Yearbooks, 1976, ISBN 0-354-00538-3.


== Արտաքին հղումներ ==
Պաշտոնական կայք
Տեղեկություններ Archived 2015-08-16 at the Wayback Machine.
Պատմություն Archived 2016-03-05 at the Wayback Machine.


== Ծանոթագրություններ ==
Սանտա Ռիտա դու Պարդու

Սանտա Ռիտա դու Պարդու (պորտ.՝ Santa Rita do Pardo), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 7.900 մարդ՝ 2020 թվականի տվյալներով։ Գրավում է 6 141,615 կմ2 տարածք։ Բնակչության խտությունը կազմում է՝ 1,2 մարդ/կմ2։


== Պատմություն ==
Քաղաքը հիմնադրվել է 1987 թվականի դեկտեմբերի 18-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 140.513.981,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 19.838,20 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,722 (տվյալները ՄԱԿ-ի զարգացման ծրագրի)։


== Ծանոթագրություններ ==
Մոսկվայում փեյնթբոլի համառոտ պատմությունը

«Մոսկվայում փեյնթբոլի համառոտ պատմությունը» (ռուս.՝ «Краткая история пэйнтбола в Москве»), ռուս ժամանակակից գրող Վիկտոր Պելևինի պատմվածքը։
Առաջին հրապարակումը տեղի է ունեցել «Playboy Russia» ամսագրում (1997 թվական, թիվ 12)։
Պատմվածքը թարգմանվել է անգլերեն և տպագրվել է «50 գրողներ. 20-րդ դարի ռուսական պատմվածքների անթոլոգիա» աշխատությունում 2011 թվականին։


== Հրատարակություններ ==
«Relics։ Վաղ և չհրատարակված» ժողովածու, 2005 թվական
«Բոլոր պատմվածքները» ժողովածու, 2005 թվական
«50 writers: an anthology of 20th century Russian short stories» անթոլոգիա, 2011 թվական


== Բովանդակություն ==
Վաղ Պելևինին բավականին բնորոշ պատմվածք է հանցագործների մասին, որոնք հայտնվեցին վերակառուցումից հետո։ Գլխավոր հերոսը՝ «Կոբզար» մականունով հանցագործ Յակով Կաբարզինը, իր նմանների համար համաձայնագիր է հնարում, որի համաձայն՝ հաշիվ պարզելու ընթացքում պետք է սպանեն ոչ թե իրական զենքով, այլ պետք է կրակեն փեյնթբոլի գնդիկներով։ Խոցված հանցագործը պետք է հեռանա գործերից և կյանքի մնացած օրերն անցկացնի շքեղ հանգստավայրում։ Այդպիսի ոչ վատ ճակատագրի է արժանանում նաև ինքը՝ հերոսը։
Սակայն հետո հայտնվում է նոր փրկարար հանցագործ, որը հերթական հաշվեհարդարին գալիս է արդեն իրական հին Շպագինի ատրճանակ-գնդացրով։ Հենց այստեղ էլ գրողն ու ընթերցողը բաժանվում են հերոսներից։


== Առանձնահատկություններ ==
Ժամանակակից գրական տեքստում անգլիաբանությունը գործում և կատարում է կոնկրետ տեղեկատվության (բովանդակային-փաստական, բովանդակային-կոնցեպտուալ, բովանդակային-ենթատեքստային և այլն) իրականացման գործառույթ, այսինքն՝ բացահայտում է «իմաստների և հաղորդագրությունների հարաբերակցությունը, որը տալիս է երևույթների, փաստերի, իրադարձությունների նոր տեսանկյուն»։ Հետազոտողները նշում են, որ պատմվածքը պարունակում է բովանդակային-փաստական տեղեկույթ՝ «ինֆորմատիվության կատեգորիա» և «անգլիաբանություն» հասկացությունների միջև հարաբերությունների տեսանկյունից։


== Ծանոթագրություններ ==


== Արտաքին հղումներ ==
Մոսկվայում փեյնթբոլի համառոտ պատմությունը Վիկտոր Պելևինի ստեղծագործությունների կայքում


== Գրականություն ==
Изюмская Светлана Сергеевна Англицизм и категории текста (на материале произведений С. Лукьяненко и В. Пелевина) (Рецензирована) // Вестник Адыгейского государственного университета. Серия 2: Филология и искусствоведение. — 2010. — № 4.
Կուպր

Կուպր, ձյութ, հեղուկ նյութ, ստացվում է պինդ վառելանյութերի (քարածուխ, բնափայտ, տորֆ, թերթաքարեր և այլն) չոր թորումից։ Կուպրը օրգանական նյութերի բարդ խառնուրդ է։ Բաղադրությունը կախված է ելային հումքից և մշակման եղանակից։ Ոչ բարձր ջերմաստիճաններում (500-600 °C) ածխի, տորֆի և այլ վառելանյութերի կիսակոքսացումից առաջանում է, այսպես կոչված, առաջնային կուպր։ Քարածխի կոքսացումից ստացված կուպր կոչվում Է քարածխի խեժ, իսկ բնափայտի ջերմային մշակումից ստացվածը՝ բնափայտի խեժ։
Նադավ Գուեդժ

Նադավ Գուեդժ (եբրայերեն` נדב גדג', նոյեմբերի 2, 1998(1998-11-02), Փարիզ), իսրայելցի երգիչ է, ով ներկայացրել է Իսրայելը Եվրատեսիլ 2015 երգի մրցույթում իր "Golden Boy" (Ոսկե տղա) երգով։ Նա զբաղեցրեց 9-րդ հորիզոնականը՝ հավաքելով 97 միավոր։ Նա իսրայելական ՀաԿոկհավ ՆաԲա (HaKokhav HaBa) մրցույթի երկրորդ եթերաշրջանի հաղթողն է։


== Ծանոթագրություններ ==


== Արտաքին հղումներ ==
Նադավ Գուեդժ Ֆեյսբուքում
Բեռնհարդ Ռոմբերգ

Ռոմբերգ Բեռնհարդ (նոյեմբերի 13, 1767(1767-11-13) կամ նոյեմբերի 12, 1767(1767-11-12), Դինկլագե, Vechta, Գերմանիա - օգոստոսի 13, 1841(1841-08-13), Համբուրգ, Գերմանական միություն), գերմանացի թավջութակահար և կոմպոզիտոր։ 1790-1793 թվականներին ծառայել է Բոննի պալատական կապելլայում, Ֆ․ Ռիսի, Անդրեաս Ռ.ի և Լ․ Բեթհովենի հետ նվագել միևնույն կվարտետում։ 1801-1802 թվականներին Փարիզի կոնսերվատորիայի պրոֆեսոր, 1805-1806 թվականներին և 1816-1819 թվականներին Բեռլինի պալատական կապելլայի մենակատար։ Ռոմբերգի համերգային-կատարողական գործունեությունը շատ բանով նպաստել է թավջութակի՝ որպես մենակատարող գործիքի մասսայականացմանը, նշանավորել գործիքը նվագելու տեխնիկայի զարգացման նոր աստիճան։ Որպես կոմպոզիտոր Ռոմբերգը վաղ ռոմանտիկական ոճի ներկայացուցիչ է։ Մանկավարժական պրակտիկայում իրենց նշանակությունը պահպանել են Ռոմբերգի թավջութակի ստեղծագործությունները, ինչպես և «МёЬЬоёе de violoncelle» ձեռնարկը (հրատարակված 1840)։


== Ծանոթագրություններ ==
Գալուստ Գեդել

Գալուստ Գեդել (անգլ.՝ Kaloust Guedel, հոկտեմբերի 31, 1956(1956-10-31), Կիպրոս), հայկական արմատներով ամերիկացի նկարիչ և քանդակագործ, որը հայտնի է որպես էքսցեսիվիզմի շարժման հիմնադիր։


== Կենսագրություն ==
Ծնվել է 1965 թվականի հոկտեմբերի 31-ին, Կիպրոսում։ Ինքնուս նկարչ է և տեսաբան։ 1975 թվականից ապրում և աշխատում է Կալիֆոռնիայի Լոս Անջելես քաղաքում։ Գալուստ Գեդելի աշխատատանքները ուսումնասիրում են ժամանակակից խնդիրները՝ հաճախ քննադատական դիրքորոշում ընդունելով տարբեր հասարակությունների թերությունների հանդեպ։ Տարիների ընթացքում նա ուսումնասիրել է այնպիսի նյութեր, ինչպիսիք են ցեղասպանությունը, պատերազմը, վիրավորանքները և այլն։ Անկախ նրա կիրառած ոճերից և տեխնիկայից, նրա աշխատանքը համապատասխանում է ժամանակակից զգացողություններին և արտացոլում իր ժամանակի գիտակցությունը։ Առաջին նկարիչն է, որ օգտագործել է վինիլը որպես նկարչական միջոց։ Նա ներկայացվել է այնպիսի հրապարակումներում, ինչպիսին է «Վարպետներն այսօր» և հայտնի է, որ ուսումնասիրում է կապիտալիզմն ու ավելորդությունը իր մինիմալիստական հայեցակարգում։ Գալուստ Գեդելը նաև ներկայացրել է իր սեփական էքսցեսիվիզմի շարժումը՝ 2015 թվականի «Էքսցեսիվիզմի նախաձեռնությունը» ցուցահանդեսում, ինչպես նաև «Էքսցեսիվիզմի մանիֆեստը» Los Angeles Downtown News-ում։
Նկարիչն իր ստեղծագործություններում փորձում է վերաիմաստավորել գեղանկարչության ֆիզիկական և կոնցեպտուալ սահմանները՝ այն վերածելով օրգանական քանդակների, ճարտարապետական տարրերի, ինստալյացիաների։ Իր պրակտիկայում Գեդելը օգտագործում է այնպիսի նյութեր, ինչպիսիք են ապակին, վինիլը, մետաղը և ակրիլը, որպեսզի ստեղծի տարածական ժամանցային նկարներ և ինստալացիաներ։ Արվեստում նա համատեղում է կիտչի և փոփ արտի էսթետիկան։ Գալուստ Գեդելի ստեղծագործությունները համարվում են երգիծանքի միջոցով սոցիալական և քաղաքական իրավիճակի մեկնաբանություններ։ 

Էքսցեսիվիզմի նկարները հիմնականում ստեղծվում են ներկի հաստ շերտերի կիրառմամբ, այս մեթոդով նկարիչը ընդգծում է նյութի դերը՝ որպես չափից դուրս փորձառության հաղորդագրության կրող, դրա բարդ նկարագրությունների առարկա և օբյեկտ։


== Ցուցահանդեսներ ==

Նագասակիի կերպարվեստի թանգարան, Նագասակի, Ճապոնիա, 2017,
Yokohoma Civis Gallery At Azamino, Յոկոհամա, Ճապոնիա, 2017,
Սաատչի պատկերասրահ, Լոնդոն, Մեծ Բրիտանիա, 2013,
Դե Կուրիտիբայի Միջազգային բիենալե 2013, Կուրիտիբա, Բրազիլիա,
Տեխասի Սթիվեն Ֆ. Օսթինի անվան ազգային համալսարան, համադրող՝ Դեյվ Հիքի, Նակոդոչես, Տեխաս, 2012,
Viridian նկարիչների պատկերասրահ, համադրող՝ Էլիզաբեթ Սուսման, Նյու Յորքի Ամերիկյան արվեստի Ուիթնի թանգարան, Նյու Յորք, 2012,
Պուսանի մշակութագեղարվեստական կենտրոն (BIAF), Սեուլ, Հարավային Կորեա, 2008,
Beijing GuanYinTang Art Street (GIAF), Պեկին, Չինաստան, 2008,
Seojong Center (GIAF), Սեուլ, Հարավային Կորեա, 2008,
Ժամանակակից արվեստի թանգարան, Երևան, Հայաստան, 2005,
Լոս Անջելեսի Անտառային մարգագետնի թանգարան, Կալիֆորնիա, 2003,
Բաթլերի ամերիկյան արվեստի ինստիտուտ, Յանգսթաուն, Օհայո, 1986։


== Պարգևներ ==
Marquis Who's Who-ի կողմից ճանաչվել է «Լավագույն նկարիչ» Էքսցեսիվիզմին նվիրվածության, նվաճումների և առաջնորդության համար, 2017
ArtSlant 2015 թվականի 1-ին մրցանակ - SHOWCASE WINNER
New American Paintings, Number 31, by The Open Studios Press, 2000


== Մատենագիտություն ==


== Ծանոթագրություններ ==
Բուչակ

Բուչակ, գյուղ Արևմտյան Հայաստանում, Դիարբեքիրի վիլայեթի Սևերեկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գլադիս Մարին

Գլադիս դել Կարմեն Մարին Միլի (իսպ.՝ Gladys del Carmen Marín Millie, հուլիսի 16, 1941(1941-07-16), Curepto, Տալկա, Մաուլե, Չիլի - մարտի 6, 2005(2005-03-06), Սանտյագո, Չիլի), չիլիցի քաղաքական գործիչ, Չիլիի Կոմունիստական ​​կուսակցության գլխավոր քարտուղար 1994-2002 թվականներին, և Կոմունիստական կուսակցության նախագահ 2002-2005 թվականներին, բանաստեղծուհի։


== Կենսագրություն ==
Ծնվել է գյուղացու և ուսուցչի ընտանիքում, սովորել է Տալագանտե քաղաքում, 11 տարեկանում մեկնել է Սանտյագո։ Մասնագիտությամբ եղել է ուսուցչուհի։
1950-ական թվականի երկրորդ կեսին մանկավարժական դպրոցում սովորելու ընթացքում մասնակցել է տեղի ուսանողական կազմակերպության միջոցառումներին, իսկ հետո դարձել կազմակերպության ղեկավարը։ 1958 թվականին միացել է Չիլիի կոմունիստական կուսակցության ​​երիտասարդության թևին (իսպ.՝ Juventudes Comunistas de Chile), 1963 թվականին ընտրվել է կուսակցւթյան գլխավոր քարտուղար։ 1965, 1969 և 1973 թվականներին ընտրվել է Ազգային Կոնգրեսի անդամ։
1973 թվականի սեպտեմբերի 11-ի ռազմական հեղաշրջումից հետո Մարին ութ ամիս թաքնվել է ապաստանել է Չիլիի մայրաքաղաքում գտնվող Նիդեռլանդների դեսպանատանը, որից հետո մեկնել Է արտերկիր։ 
1976 թվականին, երբ նա գտնվել է Կոստա Ռիկայում, ամուսինը՝ Չեխոսլովակիայի Կոմկուսի Կենտկոմի քաղաքական հանձնաժողովի անդամ և համալսարանի դասախոս Խորխե Մունյոսը գերի է ընկել բռնապետության հատուկ ծառայությունների գործակալների կողմից և անհետ կորել։
1978 թվականին նա վերադարձել է հայրենիք և ակտիվորեն մասնակցել Կոմունիստական ​​կուսակցության գործունեությանը։  1984 թվականին ընտրվել է Չեխոսլովակիայի կոմունիստական ​​կուսակցության գլխավոր քարտուղարի տեղակալ, իսկ 1994 թվականին դարձել է կուսակցության ղեկավարը։
Չիլիում առաջին է եղել, որը դատական ​​հայց է ներկայացրեց Ավգուստո Պինոչետի դեմ՝ նրան մեղադրելով ամուսնուն առևանգելու մեջ։ 1999 թվականին նա մասնակցել է նախագահական ընտրություններին՝ որպես Չիլիի Կոմունիստական կուսակցության թեկնածու և հավաքել ձայների 3,19%-ը։ 2002 թվականին Չեխոսլովակիայի կոմունիստական ​​կուսակցության համագումարում ընտրվել է կուսակցության նախագահ։ 2003 թվականի սեպտեմբերին նրա մոտ ախտորոշվել է ուղեղի ուռուցք։ Շվեդիայում հեռացրել են չարորակ ուռուցքը, որից հետո Ֆիդել Կաստրոյի հրավերով նա բուժումը շարունակել է Կուբայում։
Գլադիս Մարինի մահվան կապակցությամբ Չիլիի նախագահ Ռիկարդո Լաոսը (Չիլիի սոցիալիստական ​​կուսակցություն) երկրում երկօրյա համազգային սուգ է հայտարարել ։
Սանտյագոյի փողոցներից մեկը վերանվանվել է Գլդիս Մարինի պատվին։ 
2005 թվականին Մարին մահացել է Սանտյագոյում գտնվող իր տանը։


== Ծանոթագրություններ ==


== Արտաքին հղումներ ==
'Gladys Marín special from 'La Tercera (in Spanish)
Declaration of period of mourning
Presidential statement on the death of Gladys Marín (in Spanish)
Գերմանական շուկա (Մոսկվա)

Գերմանական շուկա (ռուս.՝ Немецкий рынок), նախկին շուկա Մոսկվայում, Գերմանական գյուղարվարձանում։ Այն տեղակայված է ներկայիս Ֆրիդրիխ Էնգելսի, Լադոժսկայա փողոցների և Վոլխովսկի նրբանցքի միջև։ Մինչև  20-րդ դարի կեսերը, շարունակում էր գործել պատմական վայրում, որից հետո տեղափոխվում է Բաումանյան փողոց և կոչվում Բաումանյան (Բասմանյան) շուկա։ Մասնակիորեն պահպանված Գերմանական շուկայի պատմական շինությունը ճանաչվել է մշակութային ժառանգության օբյեկտ։ 


== Պատմություն ==
Շուկան  կազմավորվել է Գերմանական գյուղարվարձանում։ 1792 թվականին քաղաքային իշխանությունների կողմից հատակագծվում է  շուկայի տարածքը, Ֆրիդրիխ Էնգելսի (նախկինում` Իրինյան փողոց), Լադոժսկի փողոցների  և  Վոլխովյան նրբանցքի (նախկին Իրինյան պողոտա) միջև ընկած  եռանկյունում։ 1812 թվականի հրդեհի ժամանակ շուկան ամբողջովին ավերվում է, բայց շուտով սկսվում է նրա վերակառուցումը։ Այստեղ բնակվում էին մոսկովյան առևտրականները և ազնվականները։   

Եզրերի տները և ներքին առևտրական տարածքը շուկային եռանկյունու տեսք էին տալիս։ Առևտրական օբյեկտները տեղակայված էին շուկայի հարակից փողոցներում։ 19-րդ դարի վերջին Գերմանական շուկայում կարելի էր գնել խոտ, վառելափայտ, կաթ, կաթնաշոռ, հաց, երշիկ և բանջարեղեն։ Գարնանը շուկայոմ վաճառվում էր գերմանացիների կողմից սիրված ձնեբեկը։ Մոսկվացիների հիշողությունների համաձայն կաթը Գերմանական շուկայում վաճառվում էր Ճենապակե շշերով, որոնց վրա ֆիրմայի անվանումը նշված էր ոսկե կամ կոբալտե տառերով։
Գերմանական շուկայում տեղակայված էին կրպակներ,  պանդոկներ, իջևանատներ, գործում էր գերմանական  ժողովրդական տունը։ Գերմանական շուկայի շինություններն  առանձնանում են իրենց յուրահատուկ ձևավորմամբ։  Շատ կրպակների և խանութների պատուհանները ունեին մեծ ծածկոցափեղկեր, իսկ պատերը երեսապատված էին գերմանական սպիտակ կերամիկական սալիկներով։


== Պահպանված  շինություններ ==
Գերմանական շուկայի համալիրը համարվում է 19-րդ դարի առևտրական շինություններին բնորոշ  օրինակ։ Շենքերը ունեն դասական ոճի լակոնիկ գեղազարդումներ։
Գերմանական շուկայի պահպանված ամենահին շինությունը  համարվում է Յակովլևների բնակելի  տունը իր կրպակներով, որը կառուցվել է 1825 թվականին  (Ֆրիդրիխ Էնգելսի փողոց, տուն  23, շարք 1)։ 1914 թվականին նրան կից կառուցվեց բնակելի կողաշենք։ Տունը երկհարկանի է և ունի կամարաձև մուտք դեպի բակ։
Կալինինի բնակելի տունը իր կրպակներով կառուցվել է 1900-ական թվականներին, 19-րդ դարի շինության հիմքի վրա (Ֆրիդրիխ Էնգելսի փողոց տուն 6, 1-ին շարք )։ Քարե շենքը ունի երկու հարկ և նկուղ։ Առաջին հարկը երեսապատված է կերամիկական սալիկներով, երկրորդ հարկը սվաղված է և ձևավորված էկլեկտիկայի ոգով։
Առևտրական կրպակների շինությունը (Ֆրիդրիխ Էնգելսի փողոց տուն 25, 3-րդ շարք) կառուցվել է 1863 թվականին։ Տունը սկզբում մեկ հարկանի էր, ուներ մեծ կամարաձև պատուհաններ և կամարային անցում։ Ճակատային մասը զարդարված է ուշ դասականության ոճով։ Հետագայում ցուցափեղկերի մի մասը փակվեցին, անցումային կամարի փոխարեն կառուցվեց մուտք, իսկ 20-րդ դարում տունը բաժանվեց երկու հարկի։


== Պատկերասրահ ==

		
		
		


== Ծանոթագրություններ ==
Սուուռեմիիսա (այլ կիրառումներ)

Սուուռեմիիսա անունը կամ տերմինը կարող է վերաբերել հետևյալ հոդվածներին․

Սուուռեմիիսա - գյուղ Էստոնիայի Վոռմսի շրջանի կազմում։
Սուուռեմիիսա - գյուղ Էստոնիայի Պյուհալեպա շրջանի կազմում։
Սուուռեմիիսա - գյուղ Էստոնիայի Մուհու շրջանի կազմում։
Ռևսելգա

Ռևսելգա (ռուս.՝ Ревсельга, ֆիններեն՝ Revonselkä), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելենա Վոլկովա

Անվան այլ կիրառումների համար տե՛ս՝ Ելենա Վոլկովա (այլ կիրառումներ)Ելենա Վոլկովա (1962 թվական, օգոստոսի 17), սովետական և ռուսական վոլեյբոլիստ, Ռուսաստանի վոլեյբոլի մարզիչ, ԽՍՀՄ կազմի խաղացող։ Եվրոպայի չեմպիոն 1985։ Կենտրոնական մեկուսացնող։ Արժանացել է սպորտի վարպետ միջազգային կարգի կոչումը։


== Արտաքին հղումներ ==
Կենսագրություն


== Ծանոթագրություններ ==
Աստերոիդների ցանկ (138501-138600)

Աստերոիդների ցանկ (138401-138500)  • Աստերոիդների ցանկ  • Աստերոիդների ցանկ (138601-138700)
 Աստերոիդների ցանկ (138401-138500)  • Աստերոիդների ցանկ  • Աստերոիդների ցանկ (138601-138700)
Ադաջիո (մուլտֆիլմ)

«Ադաջիո», ռուս-ֆրանսո-իսպանական ծավալային (թղթե տիկնիկներից) «Սթայեր» անիմացիոն ֆիլմերի կինոստուդիայի մուլտֆիլմ։


== Ստեղծողներ ==
Ռեժիսոր, սցենարի հեղինակ, պրոդյուսեր - Գարրի Բարդին
Բեմադրող–նկարիչ - Արկադի Մելիք-Սարգսյան
Տիկնիկների նկարիչ - Լիդիա Մայատնիկովա
Օպերատոր-բեմադրողներ - Իգոր Սկադին-Բոսին, Ալեքսանդր Դվիգուբսկի
Անիմատորներ - Իրինա Սոբինովա-Կասիլ, Լիդիա Մայատնիկովա, Նատալիա Տիմոֆեևա (Ֆեդոսովա)
Նկարիչ - Վլադիմիր Մասլով
Նկարչի օգնող - Վիկտոր Կորյաբկին
Լույսի նկարիչ - Յուրիյ Լախով
Հնչյունային օպերատոր - Վլադիմիր Վինոգրադով
Վերաշարադրման ռեժիսոր - Վլադիմիր Կուզնեցով
Մոնտաժող - Իրինա Սոբինովա-Կասիլ
Գույների կարգավորող - Ժերմենա Ֆիրսովա
Պատկերի ղեկավար - Նատալիա Դոնատովա։


== Սյուժե ==
Պատմություն նորարար առաջնորդի՝ մարգարեի ողբերգության, նոր գաղափարների աշխարհ գալու հետևանքների մասին, թե ինչպես են խեղաթյուրվում հետևորդների կողմից հավերժական ճշմարտությունների որոնումները։
Սցենարիստ և ռեժիսոր Գարրի Բարդինի գաղափարի համաձայն՝ ֆիլմը «փիլիսոփայական առակ է, որը պատմում է մոխրագույն ամբոխի մասին, որը չգիտի և չի ուզում իմանալ իր պատմությունը։ Ուրիշի կարծիքի, այլ պաշտամունքի, մաշկի այլ գույնի հանդեպ անհանդուրժողականությունը կոնֆլիկտների առաջացման պատճառ է արդիական աշխարհում»։
Մուլտֆիլմի ամբողջ ընթացքում հնչում է Ռեմո Ջաձատոյի Ադաջիո սոլ մինորը, որն առավել հայտնի է որպես Ալբինոնիի Ադաջիո՝ Հերբերթ ֆոն Կարայանի գլխավորած Բեռլինի ֆիլհարմոնիկ նվագախմբի կատարմամբ (ձայնագրություն 1987)։


== Մրցանակներ ==
2000 թվական - Գրան պրի, «Վիբորգյան հաշիվ» մրցանակ, ռուս-եվրոպական կինոասոցացիայի մրցանակ ռուսական կինոյի  «Պատուհան դեպի Եվրոպա»  8–րդ փառատոնում
2000 թվական - «Սթալկեր» միջազգային իրավապաշտպան փառատոնի Գրան-պրի
2000 թվական - Մարիտայի ՄԿՖ–ի հանդիսատեսի հատուկ մրցանակ
2001 թվական - Ոսկե մրցանակ Նյու Յորքի ՄԿՖ–ում
2001 թվական - Ռուսական կինոակադեմիայի մրցանակ «ՆԻԿԱ»
2001 թվական - Գրան-պրի Ռուանի ՄԿՖ–ում
2001 թվական - Հանդիսատեսի մրցանակ Թեհրանի ՄԿՖ–ում
2001 թվական - Կաիարեի ՄԿՖ–ի մրցանակ։


== Ծանոթագրություններ ==


== Գրականություն ==
Бардин Гарри И вот наступило потом…. — М.: Центр книги Рудомино, 2013. — 208 с. — 2000 экз. — ISBN 978-5-905626-97-5. с.139-143.


== Արտաքին հղումներ ==
«Мультфильм «Адажио». Страница на официальном сайте Гарри Бардина» 
«Адажио» на сайте «Энциклопедия отечественного кино»
«Адажио» մուլտֆիլմը «Անիմատոր.ռու» կայքում
«Адажио»(անգլ.) ֆիլմը Internet Movie Database կայքում
«Интервью Гарри Бардин «Новой Газете»»։ Արխիվացված է օրիգինալից 2008-09-06-ին
Մարֆովկա (գյուղ, Լենինյան շրջան)

Անվան այլ կիրառումների համար տե՛ս՝ ՄարֆովկաՄարֆովկա (ուկրաիներեն՝ Марфівка, Ղրիմի թաթարերեն՝ Davut Eli), գյուղ Ուկրաինայի Ղրիմի Ինքնավար Հանրապետության Լենինյան շրջանում։ Բնակավայրը նախկինում նաև անվանվել է Դաուտ-Էլի։
2001 թվականի տվյալներով Մարֆովկա գյուղում բնակվում էր 1 235 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մայնի Կլինգենբերգ

Մայնի Կլինգենբերգ (գերմ.՝ Klingenberg am Main), կոմունա Գերմանիայում։ Գտնվում է Բավարիա երկրամասում։
Ենթարկվում է Ներքին Ֆրակոնիա վարչական շրջանին։ Մտնում է Միլտենբերգ շրջանի մեջ։ Բնակչությունը կազմում է 6161 մարդ (2010 թվական, դեկտեմբերի 10)։ Զբաղեցնում է 21, 14 կմ² տարածք։ Պաշտոնական կոդն է 09 6 76 134։


== Ծանոթագրություններ ==


== Արտաքին հղումներ ==
Պաշտոնական կայք
Your Power

Your Power, ամերիկացի երգչուհի Բիլլի Այլիշի երգը։ Թողարկվել է 2021 թվականի ապրիլի 29-ին Darkroom և Interscope Records լեյբլներում՝ որպես Այլիշի թողարկվելիք Happier Than Ever (2021) ալբոմի երրորդ սինգլ։


== Նախապատմություն ==
2021 թվականի ապրիլի 28-ին Այլիշը թողարկել է երգի ակուստիկ տարբերակից փոքր հատված։ Երգի վերաբերյալ Այլիշը հայտարարել է՝ «Սա իմ ամենասիրելի երգերից է, որը ես երբևիցե գրել եմ։ Ես ինձ շատ խոցելի եմ զգում այն ի ցույց դնելով, քանի որ ես այն պահում եմ իմ սրտին շատ մոտ։ Խոսքը գնում է տարբեր պահերի մասին, որոնց բոլորի ականատեսն ենք եղել կամ անցել դրա միջով։ Ես հուսով եմ, որ կարող եմ ոգեշնչել փոփոխությունների համար։ Փորձեք չչարաշահել ձեր իշխանությունը։


== Ստեղծագործություն ==
Քննադատները երգը անվանել են որպես բալլադ,նշել են Այլիշի տեմբրային համադրությունը այս և նախորդ երգերում։ The Guardian-ից Ալեքսիս Պետրիդիսն իր հոդվածում գրել է, որ երգը «փոխում է Այլիշի նախորդ սարսափ ֆիլմի սաունդթրեք  էլեկտրոնիկ ալբոմի մոտեցումը դարձնելով այն ավելի զուսպ... դրա մեջ չկա ոչինչ, բացի ակուստիկ կիթառից, որն իր մեջ ներառում է Այլիշի արձագանքող ձայնը»։ Դրանից հետո Պետրիդիսը նշել է, որ երգում կան Մեյզի Սթարի և Լանա Դել Ռեյի հետ ոճական նմանություն։ Բրիտանի Սփաոնսը Rolling Stone-ից հայտնել է նմանատիպ կարծիք, նշելով, որ «Այլիշը երգում է ակուստիկ կիթառի մեղմ ռիֆֆի ներքո»։


== Տեսահոլովակ ==
Երգի հետ միաժամանակ թողարկվել է նաև տեսահոլովակը։ Ռեժիսորը հենց Այլիշն է։ Տեսահոլովակում ցուցադրված է լեռան լանջին երգող Այլիշը, հետո հայտնվում է 80 ֆունտ կշռով անակոնդա և փաթաթվում է նրան։


== Հիթ-շքերթներ ==
Illegal chart entered Billboardglobal200|6

Illegal chart entered Ireland4|3


== Թողարկման պատմություն ==


== Ծանոթագրություններ ==


== Արտաքին հղումներ ==
Դրոմ (դեպարտամենտ)

Անվան այլ կիրառումների համար տե՛ս՝ Դրոմ (այլ կիրառումներ)Դրոմ (ֆր.՝ Drôme), դեպարտամենտ Ֆրանսիայի հարավարևելյան մասում։ 1999 թվականի տվյալներով բնակչությունը կազմել է 473 427 մարդ, ինչը 53-րդ ցուցանիշն է։


== Պատմություն ==
Դրոնը 1790 թվականի մարտի 4-ին Ֆրանսիական հեղափոխության ժամանակ կազմավորված առաջին 83 դեպարտամենտներից մեկն է։

Դրոն դեպարտամենտի կարգային թիվն է՝ 26։


== Աշխարհագրական տվյալներ ==

Դրոմ դեպարտամենտը գտնվում է Ռոն-Ալպ երկրամասում, դեպարտամենտի տարածքով հոսում են Ռոն և Դրոմ գետերը։ Շրջապատված է Արդեշ, Իզեր, Վերին Ալպեր, Վերին Ալպերի Պրովանս և Վոկլյուզ դեպարտամենտներով։
Տարածքը 6 530 կմ² է։ Տարածքն ներառում է 3 օկրուգ, 36 կանտոն և 369 համայնք։
Դեպարտամենտի սահմանները մի քանի անգամ փոխվել են՝ ներառելով Կոնտա Վենեսեն 1792 թվականին և 1793 թվականին՝ Վոքլյուզը։


== Քաղաքականություն ==
Գերագույն խորհրդի նախագահը Պատրիկ Լաբոնն է։


== Ծանոթագրություններ ==


== Արտաքին հղումներ ==
Պաշտոնական կայք
Բոնե (Սոմի գավառ)

Բոնե (ֆր.՝  Bonnay), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 250 մարդ, բնակչության խտությունը` 42.66 մարդ/կմ²։ Բնակավայրը զբաղեցնում է 5.86 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 16 կմ արևելք։


== Բնակչություն ==


== Տնտեսություն ==
2010 թվականին ուներ 168 աշխատունակ (15-64 տարեկան) բնակիչ, որոնցից ակտիվ էին 131-ը, իսկ ոչ ակտիվները` 37։ Ակտիվության ցուցանիշը կազմում է 78,0 %։ 131 աշխատունակ մարդկանցից աշխատել է 114 անձ (63 տղամարդ և 51 կին)։ Գործազուրկ են եղել 17 անձ (10 տղամարդ և 7 կին)։ 37 անաշխատունակներից 10-ը եղել են աշակերտներ կամ ուսանողներ, 19-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Գլեբ Կրժիժանովսկի

Գլեբ Մաքսիմիլիանովիչ Կրժիժանովսկի (ռուս.՝ Глеб Максимилианович Кржижановский, հունվարի 12 (24), 1872, Սամարա, Ռուսական կայսրություն - մարտի 31, 1959(1959-03-31), Մոսկվա, ԽՍՀՄ), լեհական ծագմամբ ռուս հեղափոխական (հին բոլշևիկ), խորհրդային քաղաքական գործիչ, գիտնական-էներգետիկ, գրող, ԽՍՀՄ ԳԱ ակադեմիկոս (1929), Սոցիալիստական աշխատանքի հերոս (1957)։
Վլադիմիր Լենինի հետ մասնակցել է Պետերբուրգի «Բանվոր դասակարգի ազատագրության պայքարի միության» ստեղծմանը։ 1894 թվականին ավարտել է Պետերբուրգի տեխնոլոգիական ինստիտուտը։ ՌՍԴԲԿ II համագումարում ընտրվել է կուսակցության ԿԿ անդամ։ Մասնակցել է ՌՍԴԲԿ III համագումարի նախապատրաստմանը, 1905-1907 թվականների հեղափոխությանը։ Փետրվարյան հեղափոխության (1917) ժամանակ եղել է Մոսսովետի բոլշևիկյան ֆրակցիայի անդամ։ 1920 թվականներից՝ Ռուսաստանի էլեկտրիֆիկացիայի պետական հանձնաժողովի (ԳՈԷԼՌՈ), 1921-1930 թվականներին՝ Պետպլանի, 1930-1932 թվականներին՝ ծանր արդյունաբերության ժողկոմատի գլխէներգոյի, 1932-1936 թվականներին՝ ԽՍՀՄ ԿԳԿ-ին առընթեր բարձրագույն տեխնիկական կրթության կոմիտեի նախագահ և ԽՍՀՄ լուսժողկոմի տեղակալ։ 1929-1939 թվականներին՝ ԽՍՀՄ ԳԱ փոխնախագահ։ 1930 թվականին հիմնադրել և մինչև կյանքի վերջը ղեկավարել է ԽՍՀՄ ԳԱ էներգետիկական ինստիտուտը։ 
Աշխատությունները նվիրված են էներգահամակարգերի, էներգահաշվեկշռի կազմման և զարգացման գիտական հիմունքների, երկրի միասնական էներգահամակարգի ստեղծման, տնտեսության ճյուղերի էլեկտրիֆիկացման, էներգետիկ ռեսուրսների համապարփակ օգտագործման և այլ խնդիրների։ Հեղինակ է Վլադիմիր Լենինի մասին հիշողությունների։ Եղել է կուսակցության XIV-XVII համագումարների պատգամավոր, XIII-XVII համագումարներում ընտրվել է ՀամԿ(բ)կ ԿԿ-ի անդամ։ 
Եղելէ Համառուսաստանյան ԿԳԿ-ի և ԽՍՀՄ ԿԳԿ-ի անդամ, ԽՍՀՄ I գումարման Գերագույն սովետի դեպուտատ։ 
Պարգևատրվել է Լենինի 5 և 2 այլ շքանշաններով։


== Ծանոթագրություններ ==
(6674) Սեզան

(6674) Սեզան (անգլ.՝ Cezanne), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,457296 ա. մ., առավելագույնը մոտենում է 2,0806 ա. մ. հեռավորության վրա և հեռանում 2,834 ա. մ.։ Արեգակի շուրջ մեկ ամբողջական պտույտ է կատարում 1406,97 երկրային օրվա ընթացքում, իր ուղեծրով շարժվելով միջինում 0,255869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6674) Սեզան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայ-սիրիական հարաբերություններ

Հայ-սիրիական հարաբերություններ, երկկողմ դիվանագիտական հարաբերություններ Հայաստանի և Սիրիայի Արաբական Հանրապետության միջև։ Երկու երկրների միջև դիվանագիտական հարաբերություններ հաստատվել են 1992 թվականին։ Հայաստանը Դամասկոսում ունի դեսպանատուն և Հալեպում հյուպատոսություն, իսկ 1997 թվականին Սիրիան Երևանում դեսպանատուն է բացել։
Սիրիան Հայաստանի հետ դիվանագիտական հարաբերություններ հաստատել է Խորհրդային Միության փլուզումից անմիջապես հետո։ Սիրիայի նախագահ Հաֆեզ ալ-Ասադը լավ հարաբերություններ է պահպանել Հայաստանի հետ, մասամբ Սիրիայում հայկական մեծ համայնքի պատճառով։ Սիրիայում բնակվում է մոտ 120 հազար հայ։ Նրանք մեծամասնություն են կազմում Քեսաբ և Յակուբիա քաղաքներում և որոշակի դեր են խաղում Սիրիայի քաղաքական կյանքում։
Հայոց ցեղասպանության ժամանակ Օսմանյան կայսրությունը սիրիական Դեր Զոր անապատն օգտագործել է որպես հայերի սպանության հիմնական վայր։ Դեր Զոր քաղաքում բացվել է Հայոց Ցեղասպանությանը նվիրված հուշահամալիր։ Այն նախագծվել է Սարգիս Բալմանուկյանի կողմից և պաշտոնապես բացվել է 1990 թվականին՝ Մեծի Տանն Կիլիկիո Կաթողիկոսի ներկայությամբ։


== Համեմատական բնութագիր ==


== Պատմություն ==
Հայաստանի և Սիրիայի միջև հարաբերությունները երկար պատմություն ունեն։ VII դարում Հայաստանը պահպանել է ինքնուրույնությունը այնքան ժամանակ, քանի դեռ չի խախտվել Բյուզանդիայի և Արաբական խալիֆայության միջև խաղաղությունը։ Հուստինիանոս Բ-ն 689 թվականին ներխուժել է Հայաստան, Վրաստան և Աղվանք։ Նույն թվականին խալիֆայության հետ կնքել է հաշտություն, որով Հայաստանի զգալի մասն անցել է Բյուզանդիային։
705 թվականին Հայաստանի Իշխանն օգնության խնդրանքով դիմեց բյուզանդական կայսրին։ Բյուզանդացիները աջակցեցին իշխանին, սակայն պարտություն կրեցին։ Տեղեկանալով այդ գործողությունների մասին՝ խալիֆը հրամայել է ոչնչացնել ազդեցիկ հայ ավատատերներին։
Արաբները պահանջում էին բարելավել հարաբերությունները բնակիչների հետ, ուստի 705 թվականին խալիֆ Վալիդ 1-ինն ընդառաջեց հայերին և փոխեց հայկական գավառների կուսակալին։


== Հայերը Սիրիայում ==

1915 թվականին հարյուր հազարավոր հայեր տեղահանվեցին Դեր Զորի անապատ, որտեղ մահվան դատապարտվեցին։ Փրկվածները բնակություն են հաստատել Սիրիայի քաղաքներում։ Ամենամեծ համայնքը գտնվում Էր Հալեպում։
Ըստ Հայաստանի Կրթության, գիտության, մշակույթի և սպորտի նախարարության տվյալների՝ մինչև Սիրիայում քաղաքացիական պատերազմի սկսվելը բնակվել է մոտ 100 հազար հայ, որոնցից մոտ 60 հազարը՝ Հալեպում, 8 հազարը՝ Ալ-Կամիշլիում, 6-7 հազարը՝ Դամասկոսում։ Դամասկոսի, Հալեպի, Լաթակիայի նման քաղաքներում գործել են հայկական եկեղեցիներ, դպրոցներ, մշակութային կենտրոններ։ Այս համայնքը համարվում էր ամենակազմակերպվածը ողջ հայկական սփյուռքում։
Քաղաքացիական պատերազմի սկսվելուց հետո Սիրիայից Հայաստան են ժամանել տասնյակ հազարավոր հայ փախստականներ։
Հայկական ղեկավարության տվյալներով՝ Սիրիայում դեռ բնակվում է ավելի քան 20 հազար հայեր։


== Տես նաև ==
Հայաստանի արտաքին քաղաքականություն
Քեսաբ


== Ծանոթագրություններ ==


== Արտաքին հղումներ ==
ՀՀ ԱԳՆ-ը՝ Սիրիայի հետ հարաբերությունների մասին
Ճամբարակ (լեռնագագաթ)

Ճամբարակ, լեռնագագաթ Հայաստանի Գեղարքունիքի մարզում, Միափորի լեռներում, Ճամբարակ քաղաքից 0,5 կմ արևելք։ Բարձրությունը՝ 1977 մ։


== Ծանոթագրություններ ==
Կարճամարմին ոսկեբզեզ

Կարճամարմին ոսկեբզեզ (լատ.՝ Anthaxia breviformis), ոսկեբզեզների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Տափակ, բավականին նեղ մարմնով, 4,5 մմ երկարությամբ մանր բզեզ է։ Գունավորումը մուգ կանաչ է, մարմնի ստորին մասը գրեթե սև է, իսկ հստակ սահմաններ չունեցող, մուգ կանաչ բծով վերնաթևերը՝ կեղտոտ կարմիր գույնի։


== Տարածվածություն ==
Հայաստանի էնդեմիկ է։ Հայտնի է միայն Նռնաձոր գյուղի շրջակայքից (Սյունիքի մարզ)։


== Էկոլոգիա ==
Ապրում է գիհու նոսրանտառներում։
Կենսաբանական առանձնահատկություններերը հայտնի չեն։ Հայտնաբերվել են ապրիլի վերջին՝ ծաղիկների վրա։


== Պահպանություն ==
Խիստ սահմանափակ արեալով շատ հազվագյուտ տեսակ է։ Բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։
Թվաքանակի փոփոխության միտումները հայտնի չեն։ Հայտնաբերված է մեկ նմուշ։
Սպառնացող վտանգ է հանդիսանում բնակավայրերի մոտ վառելիք ձեռք բերելու նպատակով բնափայտաթփային բուսականության հատումը, ինչպես նաև անասունների՝ հատկապես այծերի չկարգավորված արածեցումը։
Պահպանվում է «Արևիկ» ազգային պարկում։


== Ծանոթագրություններ ==
Ալեքսանդր Վինոգրադով (նկարիչ)

Ալեքսանդր Վինոգրադով (ռուս.՝ Виноградов, Александр Александрович, դեկտեմբերի 30, 1963(1963-12-30), Մոսկվա, ԽՍՀՄ), ռուս ժամանակակից նկարիչ։ 1994 թվականից գեղարվեստական դուետով հանդես է գալիս Վլադիմիր Դուբոսարսկու հետ։


== Կենսագրություն ==
Ալեքսանդր Վինոգրադովը ծնվել է 1963 թվականի դեկտեմբերի 30-ին, ինժեների ընտանիքում։ 1980-84 թվականներին սովորել է Մոսկվայի 1905 թվականի հիշատակի գեղարվեստի համալսարանում։ 1989-1995 թվականներին սովորել է Մոսկվայի Սուրիկովի անվան գեղարվեստի ինստիտուտում։
Ապրում և աշխատում է Միլանում։


== Հավաքածուներ, որտեղ պահվում են աշխատանքները ==
Մոսկվայի Տրետյակովյան պատկերասրահ
Ցարիցինոյի պետական թանգարան-արգելանոցի ժամանակակից արվեստի հավաքածու, Մոսկվա
Ռուսական պետական թանգարան, Սանկտ Պետերբուրգ
Նոր թանգարան, Սանկտ Պետերբուրգ
Պոմպիդու կենտրոն, Փարիզ, Ֆրանսիա
Ժամանակակից արվեստի թանգարան, Ավինյոն, Ֆրանսիա
Դյուկի համալսարանին կից Նեշեր գեղարվեստի թանգարան, ԱՄՆ, Հյուսիսային Կարոլինա նահանգ, Դարհեմ


== Ծանոթագրություններ ==


== Արտաքին հղումներ ==
Galerie Orel Art Archived 2007-11-21 at the Wayback Machine.


== Աղբյուրներ ==
Ковалёв А. Именной указатель. — М.: НЛО, 2005. — 400 с. — ISBN 5-86793-356-3.
Գոլովլի (գյուղ, Սլավուտայի շրջան)

Գոլովլի (ուկրաիներեն՝ Головлі), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Գոլովլի գյուղում բնակվում էր 519 մարդ։ Բնակավայրը զբաղեցնում է 2,69 կմ² տարածք։ Բնակչության խտությունը կազմում էր 192,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մելնյանսկի գյուղական խորհուրդ (Կոնոտոպսկի շրջան)

Մելնյանսկի գյուղական խորհուրդ  (ուկրաիներեն՝ Мельнянська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Մելնյանսկի գյուղական խորհրդում բնակվում էր 468 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սպինո դ’Ադա

Սպինո դ’Ադա  (իտալերեն՝ Spino d'Adda), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 1294 մարդ, խտությունը կազմում է 96 մարդ/կմ²։ Տարածքը կազմում է 13 կմ²։ Էլեկտրոնային փոստ՝ 26016։ Հեռախոսային կոդ՝ +39 0373։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար՝ 0373 988111
Էլեկտրոնային հասցե՝ info@comune.spinodadda.cr.it
Գլխավոր կայք՝ http://www.comune.spinodadda.cr.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==